cyanic-selkie/wikianc huggingface dataset:
মায়া মোরসী
240px|থাম্ব|ডান|মায়া মোরসী (2021) মায়া মোরসী হচ্ছেন একজন মিশরীয় রাষ্ট্রবিজ্ঞানী এবং লোকনীতি বিশেষজ্ঞ। তিনি মিশরের জাতীয় মহিলা পরিষদ (এনসিডব্লিউ), এবং ন্যাশনাল উমেন মেশিনারী অফ ইজিপ্ট এর সভাপতি যেটি মিশরের রাষ্ট্রপতির নিকট প্রতিবেদন দেওয়া আইন ও সংবিধান দ্বারা গঠিত একটি স্বাধীন সংস্থা। তিনি এনসিডব্লিউ প্রধান হিসেবে নির্বাচিত হওয়ার আগে, মহিলাদের জন্য জাতিসংঘের উন্নয়ন তহবিলের কান্ট্রি ম্যানেজার হিসাবে দায়িত্ব পালন করার পূর্বে তিনি নিউইয়র্কে জাতিসংঘের উন্নয়ন কর্মসূচির আঞ্চলিক ব্যুরো এবং আম্মানের আঞ্চলিক লিঙ্গ দলনেতা হিসাবে দায়িত্ব পালন করেন।  মিসরে সামাজিক লিঙ্গ এবং এমনকি সম্ভবত আরব বিশ্বের সব সর্বজনীন সরকারী নীতি বিশেষজ্ঞদের মধ্যে একজন হিসেবে তাকে বর্ণনা করা হয়।
এনসিডব্লিউ ২০০০ সালে মিশরের প্রাক্তন রাষ্ট্রপতি হোসনি মুবারক এবং সুজান মুবারকের নেতৃত্বে তৈরি হয়েছিল। ২০১১ এর মিশরীয় বিপ্লবের পর এই বোর্ডটি নিষিদ্ধ ঘোষণা করা হয় এবং ২০১২ সালে পুনর্গঠিত হয়।
শিক্ষা
মোরসী ১৯৯৫ সালে কায়রোর আমেরিকান ইউনিভার্সিটি থেকে রাষ্ট্রবিজ্ঞানে বিএ পাস করেন, ১৯৯৭ সালে সিয়াটেল সিটি বিশ্ববিদ্যালয় থেকে এমবিএ এবং ১৯৯৮ সালে সিয়াটেল থেকে জন প্রশাসন এমএ পাস করেন। ২০০৮ সালে তিনি কায়রোর আরব রিসার্চ অ্যান্ড স্টাডিজ ইনস্টিটিউট থেকে লোকনীতিতে পিএইচডি ডিগ্রী লাভ করেন।।
কর্মজীবন
মোরসী টেকসই মানব উন্নয়ন প্ল্যাটফর্ম একজন প্রকল্প কর্মকর্তা হিসাবে মিশরে কাজ করেন (১৯৯৫-১৯৯৮), এবং সিয়াটেল সিটি ইউনিভার্সিটি এবং আরব একাডেমি অফ সাইন্স অ্যান্ড টেকনোলজি-এ একজন একাডেমিক সুবিধা প্রদানকারী হিসাবে কাজ করেছেন (১৯৯৭-১৯৯৮)। তিনি মিশরীয় শিক্ষা মন্ত্রণালয়ের মেয়ে শিশুদের শিক্ষা ও ক্ষমতায়ন প্রকল্পের একজন পরামর্শদাতা ছিলেন (১৯৯৮–১৯৯৯); মহিলাদের জন্য জাতিসংঘ উন্নয়ন তহবিল (উনিফেম) এর একজন প্রকল্প সমন্বয়কারী (১৯৯৯–২০০০); এবং ইউনিফেমের কান্ট্রি প্রোগ্রাম ম্যানেজার (২০০–২০১৩) হিসেবে। ২০১৪-২০১৫ সালে তিনি আরব অঞ্চলের জাতিসংঘ উন্নয়ন কর্মসূচির আঞ্চলিক লিঙ্গ দলনেতা হিসাবে দায়িত্ব পালন করেন।
বাংলার মসলিন বাণিজ্য
থাম্ব|[[জর্জ ওয়াশিংটন|জর্জ ওয়াশিংটনের পরিবারের সদস্যরা মসলিন পরতেন ]] থাম্ব|নেপোলিয়নের স্ত্রী, সম্রাজ্ঞী জোসেফিন এর মসলিন পরা পেইন্টিং। মসলিন বিশেষ এক প্রকার তুলার আঁশ থেকে প্রস্তুতকৃত সূতা দিয়ে বয়ন করা এক প্রকারের অতি সূক্ষ্ম কাপড়বিশেষ। ঢাকা ও বাংলাদেশ এলাকায় এই বস্ত্র তৈরী হত এবং ইউরোপ ও মধ্যপ্রাচ্যে রপ্তানি করা হত।
উৎস
রোমানরা মসলিনের খুব কদর করত।বুলিয়ান এবং সোনার কয়েন ব্যবহার করে দাক্ষিণাত্য এবং দক্ষিণ ভারত থেকে তারা মসলিন কিনে নিয়ে যেত।রোমানরাই ইউরোপে প্রথম মসলিন চালু করে, এবং ধীরে ধীরে এটি প্রবল জনপ্রিয়তা লাভ করে।
একজন চীনা সমুদ্রযাত্রী মা হুয়ান তার যাত্রাবিবরনীতে পঞ্চদশ শতকের শুরুতে বাংলায় পাঁচ থেকে ছয় রকমের সূক্ষ্ম কাপড়ের উল্লেখ করেছেন। মা হুয়ানের বিবরণ অনুযায়ী বাংলার মসলিন তখন চীনে বেশ মুল্যবান ছিল।
মুঘল যুগে মসলিন
বাম|থাম্ব|মসলিন কাপড় পরিহিত  মুঘল রাজকুমার  ১৬৬৫ থাম্ব|250x250পিক্সেল|অষ্টাদশ শতাব্দীতে বাংলা মসলিন পরিহিত একটি মহিলার চিত্র [[ঢাকা।]] থাম্ব|250x250পিক্সেল|একটি জামদানী পরিহিত মহিলা [[জামদানি|- ১৭৮৭ সালে]] মুঘল শাসনের সময় বঙ্গদেশ ছিল গোটা বিশ্বের মসলিন, সিল্ক এবং মুক্তো ব্যবসার কেন্দ্র। মুঘল যুগের সময় সবচেয়ে গুরুত্বপূর্ণ তুলা উৎপাদনকেন্দ্র ছিল বঙ্গদেশ বিশেষ করে  ঢাকা শহর ছিল নেতৃস্থানীয়। যার জন্যে মধ্য এশিয়ায় মসলিনকে 'ডাকা/দাকা' বলা হত। তখন বঙ্গদেশ থেকে তুলো এবং সিল্কের বিভিন্ন বস্ত্র ইউরোপ, ইন্দোনেশিয়া এবং জাপানে রপ্তানি হত। এশিয়া থেকে ডাচদের আমদানিকৃত ৫০% বস্ত্র ও প্রায় ৮০% সিল্ক যেত বঙ্গদেশ থেকে।
সপ্তদশ শতকে মসলিন
সতেরো শতকের প্রথম দিকে, ব্রিটিশ ও ডাচ ব্যবসায়ী লোহিত সাগরের মধ্য দিয়ে ভারতীয় উপমহাদেশের অভিমুখে যাত্রা শুরু করে। একই সময়ে, ইরানের আর্মেনীয় ব্যবসায়ীরা কান্দাহার ও ইস্পাহানের মধ্য দিয়ে জমির পথে ভারতীয় উপমহাদেশে প্রবেশ করেন। তারা বাংলার মসলিনসহ অন্যান্য সুতোজাত দ্রব্যসামগ্রী সিরিয়ার আলেপ্পোতে বিক্রি করতেন। ইস্তাম্বুল বাজারের একটি সরকারী গুদামে ১৬৪০ সালের পুরোনো ২০ ধরনের মসলিন পাওয়া গেছে এবং সর্বোচ্চ মূল্য হিসেবে ১৬০০ সিলভার পেন্স ধরা ছিল। ধীরে ধীরে ব্যবসার প্রসার যত বাড়তে থাকে, ইউরোপীয় কোম্পানিগুলি ঢাকায় তাদের নিজস্ব কারখানা প্রতিষ্ঠায় আগ্রহী হয়ে ওঠে। ১৬৬৩ খ্রিষ্টাব্দে ডাচরা ঢাকায় তাদের কারখানা স্থাপন করে, ১৬৬৯ খ্রিষ্টাব্দে ব্রিটিশরা এবং ১৬৮২ সালে ফ্রেঞ্চরা।
অষ্টাদশ শতকে মসলিন
অষ্টাদশ শতাব্দীর শুরুতে অস্টেন্ড কোম্পানি বাংলায় ব্যবসা করতে আসে। তারা এজেন্ট এবং তাদের নিজস্ব কর্মকর্তাদের মাধ্যমে বস্ত্র কেনা শুরু করে।ব্যবসায় লাভ করতে শুরু করলে কম্পানির লোকেরা ঢাকায় বসতি স্থাপন করতে শুরু করে।
পরিসংখ্যান অনুযায়ী ১৭৪৭ সালে ঢাকার বস্ত্রশিল্প পণ্য (প্রধানত মসলিন) এর বাণিজ্যের মুল্য ছিল প্রায় সাড়ে আঠাশ লক্ষ টাকা।
পতন
১৭৫৭ সালে পলাশীর যুদ্ধের পর ব্রিটিশ ইস্ট ইন্ডিয়া কোম্পানী বাংলা জয় করে এবং ১৭৬৫ সালে ব্রিটিশ বঙ্গ প্রেসিডেন্সি প্রতিষ্ঠিত হয়। ব্রিটিশ ঔপনিবেশিকীকরণের জন্য়ে বিদেশী পণ্য খোলার জন্য বাজারকে বাধ্য করতে শুরু করে, একই সময়ে ব্রিটেন দেশীয় পন্য নিষিদ্ধ করতে শুরু করে এবং বিভিন্ন সুরক্ষামূলক নীতিমালা প্রণয়ন করে। দেশজ পন্যের উপর উচ্চহারে শুল্ক চাপানো হয় এবং ভারতীয় সামগ্রীর ব্রিটেনে বিক্রয় প্রায় নিষিদ্ধ করে দেওয়া হয়। কাঁচাতুলা গুলি ব্রিটিশ কারখানায় কর বা ট্যারিফ ছাড়াই আমদানি করা হয়, এবং বস্ত্র তৈরীর পর চড়া শুল্ক সহ সেগুলি আবার বাংলায় বিক্রি করা হতে থাকে যা তাদের বস্ত্র তৈরিতে ব্যবহার করে। ব্রিটিশদের অর্থনৈতিক নীতি চালানোর ফলে বাংলায় ডি-ইনডাস্ট্রিয়ালাইজেশন ঘটে।  ঔপনিবেশিকতার এই করাল গ্রাস বাংলাকে এক মহা দুর্ভিক্ষের মধ্যে ঠেলে দেয় যার ফলে বাঙালি জনগোষ্ঠীর এক তৃতীয়াংশের মৃত্যু ঘটে।
১৭৮৭ থেকে ১৭৮৮র মধ্যে কিছু প্রাকৃতিক দুর্যোগ নেমে আসে বঙ্গদেশে, ভয়ঙ্কর বন্যা ও তার ফলে দুর্ভিক্ষ বাংলার জনজীবনকে একেবারে সন্ত্রস্ত করে তোলে। এই বিপর্যয়ের পরে দুর্ভিক্ষপীড়িত মানুষের বেঁচে থাকার তাগিদে কৃষির দিকে জোর দেওয়া হতে থাকে। শস্য রপ্তানির উপর ট্যাক্স প্রত্যাহার করে নেওয়া হয়। ফলে মানুষ তুলো বোনা ছেড়ে চাষবাসের দিকে মনোযোগ দিতে শুরু করে।
১৭৪২ থেকে ১৭৮৭ সালের মধ্যে ব্রিটেনে শিল্প বিপ্লব শুরু হয় এবং স্থানীয়ভাবে তুলো উৎপাদন করা হতে থাকে। স্বাভাবিক ভাবেই ব্রিটেন থেকে শিল্পজাত বস্ত্রপণ্য আমদানি করার কারণে মসলিন শিল্প ধীরে ধীরে পতনের দিকে এগিয়ে যায়। এর উপরে মসলিনকে পুরোপুরি শেষ করে দেওয়ার জন্যে ইংরেজ ঔপনিবেশিক শাসক বাংলার তুলো রপ্তানির উপর ৭৫ শতাংশ শুল্ক প্রয়োগ করে।পরিশেষে বাংলায় মসলিন বাণিজ্যের পতন ঘটে.
বিগত কয়েক বছর ধরে, মসলিন আবার হ্যান্ডলুমের হাত ধরে বাজারে ফিরে আসছে ।ফুলিয়ার মসলিন শাড়ি আবার বিদেশে কদর লাভ করতে শুরু করেছে। ফুলের জামদানি প্যাট্যার্নের শাড়ি বোনার জন্যে মসলিন একটি নিখুঁত ব্যাকড্রপ গঠন করে।
পুনর্জন্ম
‘বাংলাদেশের সোনালি ঐতিহ্য মসলিন সুতা তৈরির প্রযুক্তি ও মসলিন কাপড় পুনরুদ্ধার (প্রথম পর্যায়)’ প্রকল্পের আওতায় ছয় বছর গবেষণার পর ২০২০ সালে ছয়টি ঢাকাই মসলিন শাড়ি তৈরি করা হয়। আগামীতে এই শাড়ি সর্বসাধারণের জন্য বাজারে আনা সম্ভব হতে পারে। ২০২০ সালের ২৮ ডিসেম্বর ঢাকাই মসলিনকে জিআই ( ভৌগোলিক নির্দেশক) স্বত্বের অনুমোদন দেয়া হয়।
অনন্তমূল
অনন্তমূল (Indian sarsaparilla), (সংস্কৃত: क्षीरिणी), (বৈজ্ঞানিক নাম: Hemidesmus indicus), হচ্ছে দক্ষিণ এশিয়ার একটি উদ্ভিদ প্রজাতি।এর আদিবাস ভারত। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত। এর আছে নানা ভেষজ গুণ। এই গণে প্রজাতির সংখ্যা ১টি।
বিবরণ
অনন্তমূল সরু এবং লতা জাতীয় উদ্ভিদ। এদের পাতা যুক্ত এবং কাণ্ডের দুদিকে জন্মায়। ফলের বাইরের দিক সবুজ বর্ণের আর ভেতরে অংশ বেগুনি। এদের বীজ দেখতে ছোটো আকারের ও চ্যাপ্টা। বীজের রং কালো হয়। অনন্তমূলে বর্ষাযকালে ফুল ফোটে। আশ্বিন থেকে পৌষ মাসে ফল পাকে। সেসময়েই চাষাবাদ করা যায়।
গুণাগুণ
এই লতার নানা ভেষজ গুণ আছে; যেমন খোস পাঁচড়া, চুলকানি, ব্রণ, একজিমা, হাত পা জ্বালা, শোথে, কোষ্ঠকাঠিন্য ইত্যাদিতে বেশ উপকারী। কৃষিকাজের কীটনাশক তৈরিতে এটি ব্যবহার করা হয় । কোন জিনিষ ভালো রাখার কাজেও ব্যবহার করা হয়। পেটের পিডায়ও ব্যবহার করা হয়।
ঙ্গাগ-দ্বাং-ব্রত্সোন-'গ্রুস
ঙ্গাগ-দ্বাং-ব্রত্সোন-'গ্রুস (১৬৪৮-১৭২১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম 'জাম-দ্ব্যাংস-ব্ঝাদ-পা  উপাধিধারী বৌদ্ধ লামা ছিলেন। তিনি আমদো অঞ্চলের ব্লা-ব্রাং-ব্ক্রা-শিস-'খ্যিল বৌদ্ধবিহার  প্রতিষ্ঠা করেন।
জন্ম ও শিক্ষা
ঙ্গাগ-দ্বাং-ব্রত্সোন-'গ্রুস ১৬৪৮ খ্রিষ্টাব্দে তিব্বতের আমদো অঞ্চলে অবস্থিত ল্হা-খ্রা-দিং নামক একটি ছোট শহরে জন্মগ্রহণ করেন। তার পিতার নাম ছিল দ্পাল-শুল-'বুম-র্গ্যাল  এবং মাতার নাম ছিল থার-মে-ব্যাম্স । সাত বছর বয়সে তিনি দ্গে-স্লোং-ব্সোদ-নাম্স-ল্হুন-গ্রুব  নামক তার খুল্লতাতের নিকট লেখাপড়া শুরু করেন। তেরো বছর বয়স হলে 'দুল-'দ্জিন-খ্যু-ম্ছোগ-য়ে-শেস-র্গ্যা-ম্ত্শো  নামক এক ভিক্ষু তাকে দীক্ষা দেন। ১৬৬৮ খ্রিষ্টাব্দে তিনি মধ্য তিব্বত যাত্রা করে দ্রেপুং বৌদ্ধবিহার বিশ্ববিদ্যালয়ে গোমাং মহাবিদ্যালয়ে শিক্ষালাভের উদ্দেশ্যে ভর্তি হন ও ১৬৮৯ খ্রিষ্টাব্দে পঞ্চম দলাই লামা  তাকে শিক্ষার্থীর শপথ প্রদান করেন। এই সময় ঙ্গাগ-দ্বাং-ব্লো-গ্রোস-র্গ্যা-ম্ত্শো, ফা-বোং-খা-'জাম-দ্ব্যাংস-গ্রাগ্স-পা , ত্শুল-খ্রিম্স-ম্ত্শান-চান  প্রভৃতি বিখ্যাত পণ্ডিতেরা তার উল্লেখযোগ্য শিক্ষক ছিলেন। ১৬৭৪ খ্রিষ্টাব্দে পঞ্চম দলাই লামা  তাকে ভিক্ষুর শপথ প্রদান করেন। ১৬৭৬ খ্রিষ্টাব্দে তিনি গ্যুমে তন্ত্র মহাবিদ্যালয়ে তন্ত্র শিক্ষার উদ্দেশ্যে ভর্তি হন।
সাংস-র্গ্যাস-র্গ্যা-ম্ত্শো ও ল্হাজাং খানের সঙ্গে সম্পর্ক
ঙ্গাগ-দ্বাং-ব্রত্সোন-'গ্রুস ১৬৯৭ খ্রিষ্টাব্দে ষষ্ঠ দলাই লামার শিক্ষক ও উপদেষ্টা হিসেবে নিযুক্ত হন। ১৭০০ খ্রিষ্টাব্দে ষষ্ঠ দলাই লামা তাকে দ্রেপুং বৌদ্ধবিহার বিশ্ববিদ্যালয়ে গোমাং মহাবিদ্যালয়ের প্রধান হিসেবে অধিষ্ঠিত করেন। এই সময় তিব্বতের রাজপ্রতিনিধি সাংস-র্গ্যাস-র্গ্যা-ম্ত্শো তার সঙ্গে বিবাদে জড়িয়ে পড়েন। সাংস-র্গ্যাস-র্গ্যা-ম্ত্শো দ্গে-লুগ্স ধর্মসম্প্রদায়ের শিক্ষার পাঠ্যসূচী পান-ছেন-ব্সোদ-নাম্স-গ্রাগ্স-পার রচিত গ্রন্থগুলির পরিবর্তে পঞ্চম দলাই লামা রচিত গ্রন্থগুলিকে স্থান দিতে চাইলে ঙ্গাগ-দ্বাং-ব্রত্সোন-'গ্রুস এই সিদ্ধান্তের প্রতিবাদ করেন। এই বিবাদের জেরে তাকে গোমাং মহাবিদ্যালয়ের প্রধানের পদ থেকে সরে আসতে বাধ্য হলে কোশোত মঙ্গোল নেতা ল্হাজাং খান তাকে ফা-বোং-খা  আশ্রমের প্রধানের দায়িত্ব প্রদান করেন। তিনি ল্হাজাং খান ও সাংস-র্গ্যাস-র্গ্যা-ম্ত্শোর মধ্যে বিবাদের মধ্যস্থতা করার চেষ্টা করেন, কিন্তু ল্হাজাং খান সাংস-র্গ্যাস-র্গ্যা-ম্ত্শোকে হত্যা করলে তার মধ্যস্থতা ব্যর্থ হয়। তিনি ল্হাজাং খানের একজন প্রভাবশালী রাজনৈতিক মিত্র ছিলেন এবং তাদের মধ্যে পৃষ্ঠপোষক-পুরোহিতের সম্পর্ক ছিল। ঙ্গাগ-দ্বাং-ব্রত্সোন-'গ্রুস ল্হাজাং খানকে সাংস-র্গ্যাস-র্গ্যা-ম্ত্শোর সমর্থক হিসেবে পরিচিত বিহারগুলিকে ধ্বংস সাধন করা থেকেও বিরত করতে সক্ষম হন।
ব্লা-ব্রাং-ব্ক্রা-শিস-'খ্যিল বৌদ্ধবিহার
ঙ্গাগ-দ্বাং-ব্রত্সোন-'গ্রুস ১৭১০ খ্রিষ্টাব্দে কোশোত মঙ্গোল নেতা এর্দেনি জিনোংয়ের অনুরোধে ও পৃষ্ঠপোষকতায় আমদো অঞ্চলে ব্লা-ব্রাং-ব্ক্রা-শিস-'খ্যিল বৌদ্ধবিহার প্রতিষ্ঠা করেন। ১৭১৮ খ্রিষ্টাব্দে তিনি এই অঞ্চলে মা-গ্চিগ-লাব-স্গ্রোন  নামক বৌদ্ধ সাধিকা দ্বারা লুক্কায়িত ছেদ সাধনা বিষয়ক একটি গ্রন্থ আবিষ্কার করেন ও তার পাঠ উদ্ধার করেন। এই বিহারে তিনি বহু বিখ্যাত লামাকে শিক্ষাদান করেন। এঁদের মধ্যে উল্লেখযোগ্য হলেন দ্গে-'দুন-ফুন-ত্শোগ্স  নামক পঞ্চাশতম দ্গা'-ল্দান-খ্রি-পা, র্গ্যাল-ম্ত্শান-সেং-গে  নামক তিপ্পান্নতম দ্গা'-ল্দান-খ্রি-পা, ঙ্গাগ-দ্বাং-ম্ছোগ-ল্দান  নামক চুয়ান্নতম দ্গা'-ল্দান-খ্রি-পা, ঙ্গাগ-দ্বাং-নাম-ম্খা'-ব্জাং-পো  নামক পঞ্চান্নতম দ্গা'-ল্দান-খ্রি-পা, ঙ্গাগ-দ্বাং-ব্ক্রা-শিস  নামক ব্লা-ব্রাং-ব্ক্রা-শিস-'খ্যিল বৌদ্ধবিহারের দ্বিতীয় প্রধান, ব্লো-ব্জাং-দোন-গ্রুব  নামক ব্লা-ব্রাং-ব্ক্রা-শিস-'খ্যিল বৌদ্ধবিহারের তৃতীয় প্রধান, ব্লো-ব্জাং-গ্নাস-ব্র্তান-ব্র্ত্সোন-'গ্রুস  নামক ব্লা-ব্রাং-ব্ক্রা-শিস-'খ্যিল বৌদ্ধবিহারের সপ্তম প্রধান, ঙ্গাগ-দ্বাং-ব্স্তান-'দ্জিন-ল্হুন-গ্রুব  নামক পঞ্চম ল্চাগ্স-রা-স্প্রুল-স্কু, ঙ্গাগ-দ্বাং-ছোস-ক্যি-র্গ্যা-ম্ত্শো  নামক দ্বিতীয় থু'উ-ব্ক্বান  প্রভৃতি।
দ্য ইংলিশ স্কুল, নিকোসিয়া
দ্য ইংলিশ স্কুল হলো সাইপ্রাসের নিকোসিয়ায় অবস্থিত একটি নির্বাচিত মাধ্যমিক বিদ্যালয়। এটির ভর্তির জন্য একটি কঠোর নির্বাচন প্রক্রিয়া রয়েছে। এটি নিকোসিয়ার একটি মাধ্যমিক বিদ্যালয় যা দ্বি-সাম্প্রদায়িক হিসাবে মনোনীত হয়েছে, গ্রীক এবং তুর্কি সাইপ্রিয়ট উভয়ই স্কুলে শিক্ষিত হয়েছে।
ইতিহাস
বিদ্যালয়টি বেসরকারি উদ্যোগে প্রতিষ্ঠিত হয়েছিল। কিন্তু ১৯৩০ সালে এর নিয়ন্ত্রণ ব্রিটিশ গভর্নরের কাছে হস্তান্তর করা হয়। ১৯৬০ সালে ব্রিটিশ উপনিবেশ থেকে স্বাধীনতা লাভ করার পর বিদ্যালয়টির নিয়ন্ত্রণ সাইপ্রিয়ট সরকারের কাছে চলে যায়। ২০০৭ সালে স্কুলের অবস্থা এবং রাষ্ট্রীয় অনুদানের যোগ্যতা সুপ্রিম কোর্টে চ্যালেঞ্জ করা হয়েছিল।
এটি একটি উচ্চ নির্বাচনী একাডেমিক সহ-শিক্ষামূলক মাধ্যমিক বিদ্যালয়। এর বেশিরভাগ শিক্ষার্থী পরবর্তীতে গ্রেট ব্রিটেনের বিশ্ববিদ্যালয়গুলোতে অধ্যয়ন করে থাকে। পূর্বে এটি বোর্ডিং স্কুল থাকলেও বর্তমানে এটি ডে স্কুল হিসেবে পরিচালিত হচ্ছে।
আন্তঃসাম্প্রদায়িক ইতিহাস
১৯৫৮ সালে ইওকেএ বিদ্যালয়ে অধ্যয়নরত গ্রীক সাইপ্রিয়টদের হুমকি দিয়ে একটি পাঠ্য বিতরণ করে। এর ফলে অভিভাবকরা বিদ্যালয় থেকে শিক্ষার্থীদের সরিয়ে নেয় এবং বিদ্যালয়টিতে গ্রীক সাইপ্রিয়ট শিক্ষার্থীর সংখ্যা ৩১৭ থেকে ২১-এ নেমে আসে।
১৯৭৪ সালে সাইপ্রাসে তুরস্ক আক্রমণের পর তুর্কি সাইপ্রিয়ট ছাত্ররা বিদ্যালয় থেকে নিজেদের প্রত্যাহার করে নেয়। তবে ২০০৩ সালের সেপ্টেম্বর মাস থেকে তুর্কি সাইপ্রিয়ট শিক্ষার্থীদের পুনরায় অন্তর্ভুক্ত করে বিদ্যালয়টি তার দ্বি-সাম্প্রদায়িক অবস্থানে ফিরে আসে।
২০০৬ সালের নভেম্বর মাসে "ন্যাশনাল ভয়েস অফ ইয়থ উইথ এ গ্রিক সোল" (Ε.Φ.Ε.Ν) নামক একটি চরমপন্থী সংগঠনের সদস্যরা বিদ্যালয়টির তুর্কি সাইপ্রিয়ট শিক্ষার্থীদের উপর হামলা করে। এর পরে রিপোর্ট করা হয় যে একজন গ্রিক সাইপ্রিয়ট ছাত্রকে ক্রস পরার জন্য থুতু ফেলা হয়েছিল। হামলাকারীদের কেউই ইংলিশ স্কুলের ছাত্র ছিল না। সেই সময়ে, মার্কিন পররাষ্ট্র দপ্তর নিম্নলিখিত বিবৃতি প্রকাশ করেছে:"'২০০৭ সালের এপ্রিল মাসে তুরস্কের সাইপ্রিয়ট ছাত্রদের উপর হামলার অভিযোগে অভিযুক্ত ১৩ জন সন্দেহভাজনের বিরুদ্ধে আদালতের কার্যক্রম শুরু হয়। ২০০৬ সালের ২২ নভেম্বর ১৫ থেকে ২০ জন গ্রীক সাইপ্রিয়ট কিশোর, যারা একটি উগ্র জাতীয়তাবাদী দলের সদস্য বলে মনে করা হয়, ন্যাশনাল ভয়েস অফ ইয়থ উইথ এ গ্রিক সোল, নিকোসিয়ার ইংলিশ স্কুলে প্রবেশ করে এবং তুর্কি সাইপ্রিয়ট ছাত্রদের একটি দলকে আক্রমণ করে, যার ফলে সামান্য আহত হয়। গ্রীক সাইপ্রিয়ট প্রেসে একই স্কুলে আগের একটি ঘটনার সংবাদ প্রদান করা হয়েছে, যেখানে বলা হয়েছে যে ১১ বছর বয়সী এক পুরুষ তুর্কি সাইপ্রিয়ট ছাত্র খ্রিষ্টান ক্রুশ পরা একজন গ্রিক সাইপ্রিয়ট ছাত্রকে মৌখিকভাবে অপমান করেছে। সরকার ২২ নভেম্বরের হামলাকে একটি বিচ্যুতি হিসেবে নিন্দা জানিয়েছে, যা তুর্কি সাইপ্রিয়টদের বিরুদ্ধে বৈষম্য বা বর্ণবিদ্বেষের বিস্তৃত পরিবেশের ইঙ্গিত দেয় না।'"
পাঠ্যক্রম
বিদ্যালয়ে নিম্নলিখিত ১৬টি বিভাগ রয়েছে:
একটি ধর্মীয় নির্দেশনা বিভাগও বিদ্যমান, তবে ক্লাসগুলি ঐচ্ছিক কারণ সেগুলি শুধুমাত্র গ্রীক-অর্থোডক্স, আর্মেনিয়ান-অর্থোডক্স এবং ম্যারোনাইট-ক্যাথলিক শিক্ষার্থীদের জন্য উপলব্ধ। যারা ধর্মীয় শিক্ষা গ্রহণ করতে চান না তাদের জন্যও ধর্মীয় শিক্ষা পাওয়া যায়; পাঠগুলি বিভিন্ন ধর্ম এবং তাদের ইতিহাসের আরও সাধারণ ওভারভিউ পর্যালোচনা করে।
স্থল
বিদ্যালয়টি রাজধানী নিকোসিয়ার কেন্দ্রের কাছে একটি আধা-বৃক্ষযুক্ত পার্কল্যান্ডে অবস্থিত এবং এটি সাইপ্রাসের বৃহত্তম স্কুল ক্যাম্পাসগুলির মধ্যে একটি। বিদ্যালয়ের বিস্তৃত খেলার মাঠের মধ্যে রয়েছে একটি বৃহৎ বহুমুখী অন্দর ক্রীড়া কেন্দ্র, একটি পূর্ণ আকারের ফুটবল মাঠ, চারটি ফুটসাল মাঠ, দৌড় এবং অ্যাথলেটিক্স ট্র্যাক, তিনটি টেনিস কোর্ট এবং একটি (লন) হকি মাঠ। ২০১৭ সালে একটি নতুন বিল্ডিং, নিউহ্যাম বিল্ডিং এর নির্মাণ কাজ শুরু হয়। বিদ্যালয়টির পাঁচটি ভবন রয়েছে, লয়েডস বিল্ডিং, মূল ভবন, নিউহ্যাম বিল্ডিং, বিজ্ঞান ভবন এবং ক্রীড়া কেন্দ্র। এই ভবনগুলো শিক্ষার্থীদের জন্য বেঞ্চসহ বিশাল এলাকা ঘিরে রেখেছে।
হাউস
বিদ্যালয়টি অন্যান্য অনেক ব্রিটিশ পাবলিক স্কুলের মতো একটি হাউস সিস্টেম পরিচালনা করে। ছাত্রদের এলোমেলোভাবে চারটি হাউসের একটিতে রাখা হয়। এই হাউসগুলি হল ওলসলি, নিউহ্যাম, বিকনসফিল্ড এবং কিচেনার। এই সিস্টেমটি প্রধানত হাউসের মধ্যে ক্রীড়া প্রতিযোগিতার লালনপালন করে, প্রতিটি হাউসের রং যুক্ত থাকে।
উল্লেখযোগ্য প্রাক্তন শিক্ষার্থী
বিদ্যালয়টি একটি সক্রিয় প্রাক্তন ছাত্র নেটওয়ার্ক বজায় রাখে, স্কুলের মাঠে একটি ক্লাবহাউস পাওয়া যায়।
উল্লেখযোগ্য প্রাক্তন ছাত্রদের মধ্যে রয়েছে:
২০১০ সালে বিদ্যালয়ের উল্লেখযোগ্য তুর্কি সাইপ্রিয়ট প্রাক্তন ছাত্রদের তালিকা করার জন্য একটি বই প্রকাশিত হয়েছিল।
হেক্সাডেকেন
হেক্সাডেকেন (যাকে সিটেনও বলা হয়) হল একটি জৈব যৌগ। এটি একটি ষোল কার্বন বিশিষ্ট সম্পৃক্ত হাইড্রোকার্বন। হেক্সাডেকেনের রাসায়নিক সংকেত হল C16H34। হেক্সাডেকেন ষোলটি কার্বন পরমাণু নিয়ে যে শৃঙ্খল গঠিত করে, তাতে তিনটি করে হাইড্রোজেন পরমাণু দুই প্রান্তের শেষ দুটি কার্বন পরমাণুর সাথে যুক্ত থাকে। আর দুটি করে হাইড্রোজেন পরমাণু বাকি অন্যান্য চৌদ্দটি কার্বন পরমাণুর প্রত্যেকটির সাথে যুক্ত হয়।
ভৌত ধর্ম
এটি একটি বর্ণহীন তরল। জলের থেকে হালকা। এর ঘনত্ব ০.৭৭ গ্রাম/সিসি। জলে অদ্রবনীয় কিন্তু জৈব যৌগে দ্রবণীয়।
সিটেন সংখ্যা
সিটেন সংখ্যাকে প্রায়শই সংক্ষেপে সিটেন বলা হয়। এটি  ডিজেল জ্বলনের একটি পরিমাপ। চাপ প্রয়োগে সংকোচন অবস্থায় সিটেন খুব সহজেই জ্বলতে পারে। এই কারণে এটির সিটেন সংখ্যা ১০০ ধরা হয়। অন্যান্য জ্বালানি মিশ্রণের জ্বলন ক্ষমতার তুলনা সিটেনের সঙ্গে করা হয়। এক্ষেত্রে এটি একটি সূচক হিসাবে কাজ করে।
নবগ্রহ মন্দির, গুয়াহাটি
নবগ্রহ মন্দির অসমএর গুয়াহাটী মহানগরের চিত্রাচল পাহাড় (নবগ্রহ পাহাড়)এ অবস্থিত এক প্রাচীন মন্দির। এখানে সূর্যকে ধরে ন'টা গ্রহের শিলাচিহ্ন আছে৷ এখানে থাকা বিভিন্ন গ্রহের শিলাচিহ্নগুলি হল- সূর্য, চন্দ্র, মঙ্গল, রাহু, শনি, কেতু, বৃহস্পতি, বুধ এবং শুক্র।
ইতিহাস
এই মন্দির অতি প্রাচীন এবং ঐতিহ্যসম্পন্ন৷ নবগ্রহ মন্দিরের সঙ্গে অনেক কিংবদন্তি এবং জনশ্রুতি জড়িত হয়ে আছে৷ এই মন্দির কবে কে প্রতিষ্ঠা করেছিলেন তার সঠিক তথ্য পাওয়া যায় না। এই মন্দিরের প্রাংগণে থাকা এক শিলালিপি অনুসারে ১৭৫২ সালে আহোম স্বর্গদেউ রাজেশ্বর সিংহ মন্দিরটি নতুন করে নির্মাণ করিয়েছিলেন বলে জানা যায়৷ ১৮৯৭ সালের বিরাট ভূমিকম্পে এই মন্দিরটির বিস্তর ক্ষতি হয় এবং পরে ধর্মপ্রাণ রাজার সহযোগিতায় পুনর্নির্মাণ করা হয়৷
মন্দিরের কার্যপন্থা
মন্দিরে দৈনিক নবগ্রহের পূজা-পাঠ হওয়ার সঙ্গে প্রতি বছর মাঘ-ফাগুনের সংক্রান্তিতে মহা সমারোহে তিনদিন ধরে মহাযজ্ঞ অনুষ্ঠিত হয়৷ এই মন্দিরে কোনো বলি-বিধানের ব্যবস্থা নেই, যদিও ছাগল, হাঁস ইত্যাদি উৎসর্গ করার সাথে ব্যক্তিগত যাগ-যজ্ঞ হোম ইত্যাদি করা হয় ৷
২০১৭–১৮ বুন্দেসলিগা
২০১৭–১৮ বুন্দেসলিগা জার্মানির পেশাদার ফুটবল লীগের শীর্ষ স্তর বুন্দেসলিগার ৫৫তম মৌসুম ছিল। এই মৌসুমটি ২০১৭ সালের ১৮ই আগস্ট তারিখে শুরু হয়ে ২০১৮ সালের ১২ই মে তারিখে সম্পন্ন হয়েছিল।  পূর্ববর্তী মৌসুমে একটি অফলাইন পরীক্ষার পর আইএফএবির অনুমোদনের পর বুন্দেসলিগায় প্রথমবারের মতো ভিডিও সহকারী রেফারি পদ্ধতিটি পরীক্ষামূলক ভিত্তিতে ব্যবহার করা হয়েছিল।  বায়ার্ন মিউনিখের জার্মান রক্ষণভাগের খেলোয়াড় নিকলাস জুলে এই মৌসুমের প্রথম গোল করেছিলেন।
বায়ার্ন মিউনিখ বুন্দেসলিগার পূর্ববর্তী আসরের চ্যাম্পিয়ন, যারা ২০১৬–১৭ মৌসুমে ৮২ পয়েন্ট অর্জন করে এই প্রতিযোগিতার ইতিহাসে ২৬তম বারের মতো শিরোপা জয়লাভ করেছিল।
এই মৌসুমে ৮৪ পয়েন্ট অর্জন করে বায়ার্ন মিউনিখ ২৭তম বারের মতো বুন্দেসলিগা এবং ২৮তম বারের মতো জার্মান শিরোপা জয়লাভ করেছিল। বায়ার্ন মিউনিখের পোলীয় আক্রমণভাগের খেলোয়াড় রবের্ত লেভানদোভস্কি ২৯ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।
প্রতিযোগিতার ধরন
প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য তিন পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী দুইটি ক্লাব ২. বুন্দেসলিগায় অবনমিত হয়েছিল। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাবটি ২. বুন্দেসলিগায় তৃতীয় স্থান অধিকারী ক্লাবের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, যেখানে বিজয়ী ক্লাব পরবর্তী মৌসুমে বুন্দেসলিগায় অংশগ্রহণের জন্য উত্তীর্ণ হয়েছিল।
দল
২০১৬–১৭ মৌসুম শেষে ইঙ্গলস্টাট এবং ডার্মস্টাট মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে স্টুটগার্ট এবং হানোফার বুন্দেসলিগায় উন্নীত হয়েছিল। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাব হিসেবে ভলফসবুর্গ ২. বুন্দেসলিগায় তৃতীয় স্থান অধিকারী ক্লাব আইন্ট্রাখট ব্রাউনশভাইগের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, উক্ত প্লে-অফে জয়লাভ করে ভলফসবুর্গ বুন্দেসলিগার এই মৌসুমে অংশগ্রহণের জন্য উত্তীর্ণ হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।
২০২১–২০২২ বৈশ্বিক সরবরাহ শৃঙ্খল সংকট
ডান|থাম্ব|325x325পিক্সেল| গ্লোবাল কন্টেইনার ফ্রেট ইনডেক্স জুলাই ২০১৯ - ডিসেম্বর ২০২১ ২০২১ সালে কোভিড-১৯ মহামারীর ফলস্বরূপ, বিশ্বব্যাপী সরবরাহ শৃঙ্খল ও চালান ধীর হয়ে যায়, যার ফলে বিশ্বব্যাপী ঘাটতি দেখা দেয় এবং ভোক্তা নিদর্শনগুলিকে প্রভাবিত করে। অর্থনৈতিক মন্দার কারণগুলির মধ্যে রয়েছে কর্মীরা কোভিড-১৯-এর সাথে অসুস্থ হয়ে পড়া ও সেইসাথে কর্মীদের প্রাপ্যতাকে প্রভাবিত করে এমন আদেশ এবং বিধিনিষেধ। কার্গো শিপিংয়ে, কর্মী সংকটের কারণে পণ্যগুলো বন্দরে থেকে যায়।
সম্পর্কিত বিশ্বব্যাপী চিপের ঘাটতি সরবরাহ চেইন সংকটে অবদান রেখেছে, বিশেষত অটোমোবাইল ও ইলেকট্রনিক্স খাতে। ২০২১ সালের ক্রিসমাস ও ছুটির মৌসুমে উত্তর আমেরিকায় ব্যয় বৃদ্ধি, কোভিড-১৯-এর ওমিক্রন রূপের বিস্তারের সাথে মিলিত হওয়া ইতিমধ্যেই সরবরাহের চাপকে আরও বাড়িয়ে দিয়েছে।
সরবরাহ শৃঙ্খল সংকটের দীর্ঘ প্রভাব ২০২২ সালের খাদ্য সংকট সহ মহামারী সম্পর্কিত চলমান খাদ্য নিরাপত্তা সমস্যাগুলোয় অবদান রাখছে।
কারণসমূহ
উদাহরণস্বরূপ, ভিয়েতনাম মার্কিন পোশাকের একটি প্রধান সরবরাহকারী। দেশটি ২০২০ সালে একটি কঠোর লকডাউন পদ্ধতির মধ্যেও মহামারীটির মধ্য দিয়ে কাজ করেছিল, কিন্তু ২০২১ সালে প্রাদুর্ভাব অনেক নির্মাতাকে বন্ধ করতে বাধ্য করেছিল, বিশেষত যেহেতু শ্রমিকরা বেশিরভাগই টিকাবিহীন ছিল। ২০২১ সালে উৎপাদন টিকিয়ে রাখার জন্য ভিয়েতনামের সরকার উচ্চ ঝুঁকিপূর্ণ অঞ্চলে কর্মীদের তাদের কর্মক্ষেত্রে বসবাস করতে দেখতে চায়।
অর্থনীতিবিদরা সরবরাহ শৃঙ্খল ব্যাঘাতের একটি প্রধান উৎস হিসাবে চর্বিহীন উৎপাদনকে ("জাস্ট-ইন-টাইম" উৎপাদন হিসেবেও পরিচিত) নির্দেশ করেছেন। চর্বিহীন উৎপাদন পদ্ধতিটি গুদামগুলোয় সঞ্চিত পণ্যের পরিমাণ কমাতে ও এর ফলে উপরি খরচে অর্থ সাশ্রয় করার জন্য কাঁচামাল প্রদান ও উৎপাদন সুবিধার সমাপ্ত ভাল ফলনের মধ্যে ভালভাবে সুরক্ষিত মিলের উপর নির্ভর করে। চাহিদার অপ্রত্যাশিত পরিবর্তনের জন্য এটি উল্লেখযোগ্যভাবে ও, কারণ এটির প্রধান সুবিধাগুলোর সঞ্চয় এবং অর্থনীতি অর্জনের জন্য অত্যন্ত সঠিক চাহিদা পূর্বাভাস প্রয়োজন। যখন কোভিড-১৯ মহামারী উৎপাদন ব্যবস্থাগুলো বন্ধ করতে শুরু করে, তখন এটি অনেকগুলো সংস্থার প্রতি ব্যাঘাতের একটি শৃঙ্খল প্রতিক্রিয়া তৈরি করেছিল যারা তাদের উৎপাদন পাইপলাইনে চর্বিহীন নীতি গ্রহণ করেছিল। পরবর্তীতে যেহেতু ভোক্তা পণ্য ও ব্যক্তিগত সুরক্ষামূলক সরঞ্জাম (পিপিই) এর মতো চিকিৎসা সরবরাহের চাহিদা আকাশচুম্বী হয়েছিল, এই একই সুবিধাগুলি চাহিদার সাথে সামঞ্জস্য রাখতে অক্ষম ছিল, যার ফলে ব্যাপক বকেয়া কর্ম তৈরি হয়েছিল। এই ব্যাঘাতগুলো বিশ্বব্যাপী নৌ শিল্পে প্রভাব ফেলে যেখানে লস অ্যাঞ্জেলেস বন্দরে এশিয়া থেকে আমদানির একটি প্রধান কেন্দ্রের মতো বন্দরগুলো সময়মতো তাদের শিপইয়ার্ডগুলো পরিষ্কার করতে অক্ষম হয়, যা সরবরাহ শৃঙ্খল সংকটকে আরও বাড়িয়ে তোলে৷ এটি এই পরামর্শের দিকে পরিচালিত করেছে যে মজুদ ও সরবরাহকারীদের বৈচিত্র্যকে আরও বেশি মনোযোগ দেওয়া উচিত।
স্থানান্তর
২০২১ সালের মাঝামাঝি সময়ে মার্কিন যুক্তরাষ্ট্রের প্রধান বন্দরগুলো ঐতিহাসিক পরিমাণে অভ্যন্তরীণ কার্গো দ্বারা প্লাবিত হয়। টার্মিনাল কর্মীদের কার্গো প্রক্রিয়া করার জন্য ব্যান্ডউইথের অভাব ছিল, যার ফলে অপেক্ষার সময় বাড়ানো হয়। কন্টেইনার জাহাজগুলো কয়েক দিন বা সপ্তাহের জন্য বন্দরের বাইরে স্থবির হতে শুরু করে। এই ঢেউ অভ্যন্তরীণভাবে ছড়িয়ে পড়ে কারণ রেল ও ট্রাকিং পরিষেবাগুলো শ্রমের ঘাটতির পাশাপাশি বর্ধিত বোঝার মধ্যে লড়াই করেছিল। উচ্চ টার্নওভার ও সাবপার ক্ষতিপূরণ সহ, মহামারীর আগে মার্কিন যুক্তরাষ্ট্রের ট্রাকিং শিল্প ইতিমধ্যেই চালকদের থেকে কম ছিল। যদিও বিশ্বব্যাপী চাহিদা পরিচালনা করার জন্য পর্যাপ্ত শিপিং কন্টেইনার বিদ্যমান, ট্রানজিটে রাখা পরিমাণের পরিপ্রেক্ষিতে বা সরবরাহ শৃঙ্খলের ভুল অংশে স্থানান্তরিত হয় ফলে কন্টেইনারগুলো স্বল্প সরবরাহে প্রবেশ করে। উপরন্তু নাবিক জনসংখ্যার অর্ধেক উন্নয়নশীল তথা কম টিকাপ্রাপ্ত দেশ থেকে আসে।
প্রভাব
১৭ অক্টোবর, ২০২১-এ মার্কিন যুক্তরাষ্ট্রের পরিবহন সচিব পিট বুটিজেজ ভবিষ্যদ্বাণী করেছিলেন যে সংকট "অবশ্যই" ২০২২-এ প্রসারিত হবে। নভেম্বরে, চীনা বাণিজ্যমন্ত্রী নাগরিকদের শীতের জন্য খাদ্য সরবরাহ মজুদ করার পরামর্শ দিয়েছিলেন।
এডোব ডিজিটাল ইনসাইটসের নভেম্বর ২০২১-এর প্রতিবেদন অনুযায়ী অনলাইন ক্রেতারা ২০২১ সালের অক্টোবরে ২ বিলিয়নের বেশি স্টক-বহির্ভূত বার্তার সম্মুখীন হয়, যা ২০২০ সালের অক্টোবরের প্রতিবেদনের হারের দ্বিগুণ ছিল। মার্কিন যুক্তরাষ্ট্রে স্বল্প সরবরাহের পণ্যগুলোর তালিকায় রয়েছে ইলেকট্রনিক্স, গয়না, বস্ত্র, পোষা প্রাণীর সরবরাহ এবং বাড়ি ও বাগানের বিভিন্ন পদ।
গত কয়েক বছরের ঘটনার মধ্যে বিশ্ব অর্থনীতি নিজ অবস্থান পুনরুদ্ধারের জন্য সংগ্রাম করেছে, চীনের রপ্তানি বিশ্ব বাজারে আকাশচুম্বী হয়েছে, দ্রুত ক্রমবর্ধমান বৈশ্বিক চাহিদা মেটাতে দ্রুত উৎপাদন বৃদ্ধি করছে। মাত্র দশ মাসে, শুধুমাত্র মার্কিন যুক্তরাষ্ট্রের সাথে চীনের বাণিজ্য উদ্বৃত্ত $৫০ ট্রিলিয়ন বেড়েছে এবং বিশ্ব পুনরুদ্ধার ও কিছুটা স্বাভাবিকতার অনুভূতিতে ফিরে আসার সাথে সাথে এটি বৃদ্ধি পাবে বলে আশা করা হচ্ছে।
ভবিষ্যত সম্ভাবনা
২০২১ সালের ডিসেম্বরে প্রধান স্বয়ংচালিত নির্মাতা ও ইলেকট্রনিক্স নির্মাতাদের সিইওরা বলেছিলেন যে তারা আশা করেন যে সেমিকন্ডাক্টর চিপগুলোর ঘাটতি ২০২২ সালের প্রথমার্ধে অব্যাহত থাকবে। চিপসের ঘাটতির কারণে ২০২১ সালে ভারতে বিক্রি প্রায় ২০ শতাংশ কমেছে ও হাল্কা যানবাহনের পরিমাণ অর্ধ মিলিয়ন যানবাহনের অভাবের কারণে হারিয়েছে।
২০২২ সালের ফেব্রুয়ারিতে পিটার এস. গুডম্যান, দ্য নিউ ইয়র্ক টাইমস-এ লিখে যুক্তি দিয়েছিলেন যে কোভিড-১৯ মহামারী পূর্ব বৈশ্বিক সরবরাহ শৃঙ্খলে ফিরে আসা ২০২২ সালে "অসম্ভাব্য" হিসাবে দেখা হয়েছিল।
ময়মনসিংহ পল্লী বিদ্যুৎ সমিতি-২
ময়মনসিংহ পল্লী বিদ্যুৎ সমিতি-২ হচ্ছে বাংলাদেশ পল্লী বিদ্যুতায়ন বোর্র্ডের পরিচালিত ৮০টি পল্লী বিদ্যুৎ সমিতি মধ্যে একটি। ময়মনসিংহ পল্লী বিদ্যুৎ সমিতি-২ ময়মনসিংহ বিভাগের ময়মনসিংহ জেলার ও ঢাকা বিভাগের গাজীপুর জেলার কয়েকটি জোনাল অফিসের মাধ্যমে ৪টি উপজেলায় বিদ্যুৎ সেবা প্রদান করে থাকে।  উপজেলাগুলো হচ্ছে ভালুকা, ত্রিশাল, গফরগাঁও ও শ্রীপুর।  এ পল্লী বিদ্যুৎ সমিতিটি প্রতিষ্ঠিত হয় ২৭ জুন ১৯৯৫ সালে।
ইতিহাস
এ সমিতিটি ২৭ জুন ১৯৯৫ সালে রেজিস্ট্রেশন প্রাপ্ত হয় এবং ০৯ জানুয়ারী ১৯৯৬ সালে এ যাত্রা শুরু হয়। এ সমিতির অধীন ৪৫টি উইনয়ন ও ৬৫০টি গ্রাম রয়েছে। এ সব এলাকায় শতভাগ বিদ্যুৎ প্রদান করা হয়। ভালুকা অফিসটি প্রধান অফিস হিসাবে ব্যবহার হয়।
জোনাল অফিস সমূহ
এ পল্লী বিদ্যুৎ সমিতির অধীনে থাকা জোনাল অফিস গুলো হচ্ছে:
গ্রাহক সংখ্যা
এ পল্লী বিদ্যুৎ সমিতিতে ৪,১৯,৫৫৩ জন গ্রাহক রয়েছে।
মূলনীতি কমিটি
লিয়াকত আলী খান যখন পাকিস্তানের সংবিধান প্রণয়নের জন্য প্রথম গণপরিষদে সংবিধানের লক্ষ্য ও উদ্দেশ্য সম্পর্কে একটি আদর্শ প্রস্তাব পেশ করে সেই প্রস্তাব ১৯৪৯ সালের ১২ মার্চ গণপরিষদে পাশ হয়। আদর্শ প্রস্তাবের ভিত্তিতে পাকিস্তানে ভবিষৎ সংবিধান প্রণয়নের মূলনীতি সম্পর্কে একটি রিপোর্ট তৈরি করার জন্য সর্বদলীয় একটি কমিটি গঠন করা হয়। এই সর্বদলীয় কমিটির নাম দেয়া হয় 'মূলনীতি কমিটি'। মূলনীতি কমিটি ২৫ জন সদস্য নিয়ে গঠন করা হয়। এই কমিটির প্রয়োজনবোধে ভবিষ্যতে আরো ১০ জন সদস্য অন্তরভুক্ত করতে পারবে।  মূলনীতি কমিটির সভাপতি নিযুক্ত করা হয় গণপরিষদের সভাপতি মৌলভি তমিজ উদ্দিন খান কে এবং সহসভাপতি নিযুক্ত করা হয় পাকিস্তানের প্রধানমন্ত্রী লিয়াকত আলী খান কে। মূলনীতি কমিটিকে আবার চার ভাগে ভাগ করা হয় সংবিধান প্রনয়নের কাজকে সহজ করার উদ্দেশ্যে। চারটি সাব-কমিটি হল, ১) নির্বাচন বিষয়ক সাব-কমিটি। ২) যুক্তরাষ্ট্রীয় প্রাদেশিক সরকার বিষক সাব-কমিটি। ৩) বিচার বিভাগীয় বিষয়ক সাব-কমিটি। ৪) মৌলিক অধিকার বিষয়ক সাব-কমিটি। সাব-কমিটিকে সংবিধানে বিভিন্ন ধারায় ধর্মীয় বিষয়ে সাহায্যের জন্য আলেমদের সমন্বয়ে 'উলেমা বোর্ড' তৈরি করার জন্য প্রস্তাব দেয়া হয়।
মূলনীতি কমিটির রিপোর্ট
মূলনীতি কমিটির যুক্তরাষ্ট্রীয় ও প্রাদেশিক সরকার বিষয়ক সাব-কমিটি ১৯৫০ সালের ২৮ সেপ্টেম্বর তাদের অন্তর্তীকালীন রিপোর্ট গণপরিষদে পেশ করে। এই রিপোর্টে উপস্থাপিত বিষয় ছিল, ১) উর্দুকে পাকিস্তানের রাষ্ট্রভাষা হিসেবে স্বীকৃতি দেয়া। ২) যুক্তরাষ্ট্রীয় ব্যবস্থা গ্রহণ করা। ৩) কেন্দ্রীয় আইন সভাকে দ্বি-কক্ষ বিশিষ্ট আইনসভায় রুপান্তরিত করা। ৪) কেন্দ্রীয় আইনসভার নিন্মকক্ষে বিভিন্ন প্রদেশগুলোর জনসংখ্যার ভিত্তিতে প্রতিনিধি নির্বাচনের অধিকার প্রদান করা। ৫) কেন্দ্রীয় আইন সভার উচ্চকক্ষে প্রতি প্রদেশ থেকে সমান প্রতিনিধিত্ব প্রদান করা। ৬) কেন্দ্রীয় আইনসভার উচ্চকক্ষ ও নিন্মকক্ষের বিরোধপূর্ণ অবস্থার সৃষ্টি হলে উভয় কক্ষের যৌথ অধিবেশনের মাধ্যমে সিদ্ধান্ত গ্রহণ করা। ৭)  কেন্দ্রীয় আইনসভার উভয় কক্ষে সমান ক্ষমতা প্রদান করা বাজেট ও অর্থবিলসহ অন্য সকল বিষয়ের ক্ষেত্রে।
মূলনীতি কমিটির রিপোর্ট প্রদানের পর পূর্ব পাকিস্তানের মানুষ প্রচন্ড বিক্ষোভ শুরু করে। যার প্রধান কারণ, পাকিস্তানের রাষ্ট্রভাষা হিসেবে উর্দূকে গ্রহণের প্রস্তাব দেয়ার মধ্য দিয়ে। এছাড়া কেন্দ্রীয় আইনসভায় পূর্ব পাকিস্তানের প্রতিনিধিগণ পশ্চিম পাকিস্তান থেকে কম হওয়ার আশঙ্কা দেখা দেয়। এর পরিপেক্ষিতে পূর্ব পাকিস্তানের রাজনৈতিক নেতাগণ আঞ্চলিক স্বায়ত্তশাসনের প্রস্তাব করে। পরিশেষে পূর্ব পাকিস্তানের প্রচন্ড বিরোধিতার কারণে প্রধানমন্ত্রী লিয়াকত আলী খান মূলনীতি কমিটির অন্তর্বতীকালীন রিপোর্ট গণপরিষদ থেকে প্রত্যাহার করে নেয়।
কৌশিক ঘোষ
কৌশিক ঘোষ (জন্ম ২২ অক্টোবর ১৯৯২) একজন ভারতীয় ক্রিকেটার। ২০১৩-১৪ রঞ্জি ট্রফিতে বাংলার হয়ে ১৮ জানুয়ারী ২০১৪-এ তার প্রথম-শ্রেণীর ক্রিকেটে অভিষেক হয়।
দ্য জিওগ্রাফার (চিত্রকলা)
দ্য জিওগ্রাফার (ভূগোলবিদ) ওলন্দাজ চিত্রশিল্পী জোহানস্‌ ভারমিরের ১৬৬৮-৬৯ সালে অঙ্কিত একটি তৈলচিত্র যা বর্তমানে জার্মানির ফ্রাঙ্কফুর্ট আম মাইন শহরের স্ট্যাডেল জাদুঘরে সংরক্ষিত আছে।
বর্ণনা
thumb|left|150px|[[দ্য এ্যাস্ট্রোনোমার (চিত্রকলা)|দ্যা এ্যাস্ট্রোনোমার নামক চিত্রকর্ম, যাতে একই মডেল ও অন্যান্য উপাদানসমূহ ব্যবহৃত্ হয়েছে এবং একে দ্য জিওগ্রাফার চিত্রের জোড় হিসেবে ধারণা করা হয়।]]
এই চিত্রটি ভারমিরের তারিখসহ স্বাক্ষর করা তিনটি চিত্রের একটি (অপর দু'টি হলো: জ্যোতির্বিদ এবং কুটীলমনা).
চকোলেট ব্যাঙ
চকোলেট ব্যাঙ (বৈজ্ঞানিক নাম: Litoria Mira; লিটোরিয়া মিরা) হচ্ছে অস্ট্রেলীয় গেছো সবুজ ব্যাঙের সমগোত্রীয় ব্যাঙ-প্রজাতি। নিউগিনি অঞ্চলের এন্ডেমিক প্রজাতি নিচু জলাভূমি অতিবৃষ্টি অরণ্যের বৃক্ষে এদের পাওয়া যায়। সেন্টার ফর দ্য প্ল্যানেটরি হেলথ অ্যান্ড ফুড সিকিউরিটি এবং কুইন্সল্যান্ড জাদুঘরের গবেষকেরা চকোলেট ব্যাঙের সন্ধান পেয়েছেন এবং তাদের মতে এরা অস্ট্রেলীয় গেছো সবুজ ব্যাঙের প্রজাতির বিবর্তিত রূপ। প্রায় ২৬০ কোটি বছর পূর্বে টারশিয়ারি যুগে অস্ট্রেলিয়া ও নিউগিনি ভূমি দ্বারা যুক্ত ছিল। অস্ট্রেলিয়ার গেছো সবুজ ব্যাঙের ঐ অঞ্চলটি এখন সবুজ তৃণভূমি‌। অস্ট্রেলীয় গেছো সবুজ ব্যাঙ ও চকোলেট ব্যাঙের পার্থক্য হচ্ছে সবুজ ব্যাঙের ত্বক সবুজ আর চকোলেট ব্যাঙের ত্বক চকোলেট রঙ এবং এই গেছো সবুজ ব্যাঙ অপেক্ষায় চকোলেট ব্যাঙের মাথা ১-২ সে.মি ছোট‌।
আবাস্থল
চকোলেট ব্যাঙের আবাস্থল হচ্ছে নিউগিনির নিচু জলাভূমি অঞ্চলের অতিবৃষ্টি অরণ্য অঞ্চল।‌ এটি অস্ট্রেলীয় গাছের সবুজ ব্যাঙের মত গাছে বসবাস করে। এটি কুমিরের মত অপেক্ষাকৃত উষ্ণ অঞ্চলে থাকতে পছন্দ করে।
জন ম্যাকার্থি
জন ম্যাকার্থি (John McCarthy) (৪ সেপ্টেম্বর, ১৯২৭ - ২৪ অক্টোবর, ২০১১)     একজন আমেরিকান কম্পিউটার বিজ্ঞানী। তিনি "কৃত্রিম বুদ্ধিমত্তা" ও প্রোগ্রামিং ভাষা লিস্পের জনক। তিনি "আর্টিফিশিয়াল ইন্টেলিজেন্স" নামক পরিভাষার প্রচলন করেন।
শৈশব
ম্যাকার্থি ম্যাসাচুসেটসের বস্টনে জন্মগ্রহণ করেন। তার বাবা একজন আইরিশ এবং মা লিথুনিয়ান।
শিক্ষাজীবন
ম্যাকার্থি ১৯৪৪ সালে ক্যালিফোর্নিয়া ইনস্টিটিউট অফ টেকনোলজিতে ভর্তি হন। শারীরিক শিক্ষা কার্যক্রমে অংশগ্রহণ না করায় তাকে বহিষ্কার করা হয়। পরে আবার তিনি পুনঃভর্তি হন। ১৯৪৮ সালে তিনি গণিতে ব্যাচেলর অব সায়েন্স ডিগ্রি অর্জন করেন। ১৯৫১ সালে প্রিন্সটন বিশ্ববিদ্যালয় থেকে গণিতে পিএইচডি ডিগ্রি অর্জন করেন।
কর্মজীবন
প্রিন্সটন বিশ্ববিদ্যালয়, স্ট্যানফোর্ড বিশ্ববিদ্যালয়, ডার্টমাউথ কলেজ ও ম্যাসাচুসেটস ইনস্টিটিউট অফ টেকনোলজিতে শিক্ষকতা করার পর ১৯৬২ সালে স্ট্যানফোর্ড বিশ্ববিদ্যালয়ের পূর্ণ অধ্যাপক পদে উন্নীত হন। ২০০০ সালে অবসর গ্রহণের পূর্ব পর্যন্ত তিনি এখানে অধ্যাপনা করেন।
ইন্টারনেট উদ্যোক্তাদের তালিকা
থাম্ব|ফেসবুকের প্রতিষ্ঠাতা মার্ক জাকারবার্গ একজন সফল ইন্টারনেট উদ্যোক্তা
একজন ইন্টারনেট উদ্যোক্তা একটি ইন্টারনেট ভিত্তিক ব্যবসায়ের মালিক, প্রতিষ্ঠাতা বা পরিচালক। এই তালিকায় রয়েছে ইন্টারনেট ভিত্তিক কোম্পানির প্রতিষ্ঠাতা, এমন ব্যক্তিরা যাদের ব্যবসায়িক দক্ষতার জন্য তাদের বিভিন্ন কোম্পানিতে নিয়ে আসা হয়েছে, যেমন উদ্যোক্তাদের দ্বারা চালিত কোম্পানিগুলোতে নিয়োগকৃত সিইও।
লায়লা তাকলা
'''ড. লায়লা তাকলা''' একজন কপ্টিক মিশরীয় রাজনীতিবিদ, লেখক, এবং ইতিবাচক মুসলিম-খ্রিস্টান সম্পর্কের প্রবর্তক।
আন্তঃসংসদীয় ইউনিয়ন
তাকলা মিশরীয় গণ-পরিষদের বৈদেশিক সম্পর্ক কমিটির প্রথম মহিলা সভাপতি। তিনি আন্তঃসংসদীয় ইউনিয়নের একটি অধিবেশনের সভাপতি হওয়া প্রথম মহিলা ছিলেন এবং এটির সদস্যও তিনি। উপরন্তু, তিনি ইউনেস্কো বিশ্ব ঐতিহ্য কমিটির একজন সদস্য।
পেশাদারী কর্মজীবন
তাকলা আইন ও ব্যবস্থাপনা বিভাগের অধ্যাপক, কায়রো বিশ্ববিদ্যালয়ের পাশাপাশি বেশ কয়েকটি বিশ্ববিদ্যালয়েও তিনি পড়ান। তাকলা মিশরের কায়রোতে আন্তর্জাতিক আইনি পরামর্শদাতা হিসাবেও কাজ করেন। ১৯৮০ থেকে ১৯৮৭ সাল পর্যন্ত তিনি লকহেড কর্পোরেশনের উপদেষ্টা হিসেবে কাজ করেন।
মুসলিম-খ্রিস্টান সম্পর্ক
তাকলার ২০১০ সালের বই, খ্রিস্টান-ইসলামী ঐতিহ্য-এ, তিনি দুই ধর্মের মধ্যে আরো অধিক উপলব্ধি এবং সহানুভূতির জন্য আহ্বান জানান। তিনি অন্ধবিশ্বাসী ধর্মযাজকদের দৃশ্যে ঐতিহাসিক ভিত্তি নিয়ে প্রশ্ন করেন খ্রিস্টানদের তাদের গীর্জা নির্মাণ এবং তাদের নিজস্ব উপাসনালয়ে উপাসনা করার অনুমতি দেওয়া হয়নি, জানান যে ইসলামের নবী মুহাম্মদ খ্রিস্টান উপায়ে মদিনায় তার মসজিদে প্রার্থনা করার জন্য নাজরান খ্রিস্টানদের একটি প্রতিনিধিদলকে অনুমতি দেন।
তাকলা অনুনয় করেন "আপনি খৃস্টান বা মুসলমান যাই হোন না কেন, আপনার হৃদয়, মন, এবং আচরণে ধর্মান্ধতা, ঘৃণা, এবং বর্জনকে কোন অনুমতি দিবেন নাহ।"
ফুটবল ক্লাব ইয়েরেভান
ফুটবল ক্লাব ইয়েরেভান (Ֆուտբոլային Ակումբ Երեւան – Futbolayin Akumb Yerevan), একটি প্রাক্তন আর্মেনীয় পেশাদার ফুটবল ক্লাব, রাজধানী ইয়েরেভানকে প্রতিনিধিত্ব করত।
এই ক্লাব আর্মেনীয় প্রিমিয়ার লীগে খেলত এবং ১৯৯৭ সালের শিরোপা জয় করে। এই ক্লাবটি ১৯৯৫ সালে প্রতিষ্ঠিত হয় এবং মাত্র ৫ বছর স্থায়ী থাকে। ২০০০ সালে এই ক্লাবকে ভেঙে দেওয়া হয় এবং ফুটবলাররা ইয়েরেভানের অন্যান্য ক্লাবে চলে যান।
ইউরোপীয় প্রতিযোগিতায়
জুলাই ২০০৯ অব্দি।
জয়দ্রথ
জয়দ্রথ (जयद्रथ) সিন্ধুদেশের রাজা ছিলেন। তার পিতার নাম ছিল বৃদ্ধক্ষত্র। তার সাথে ধৃতরাষ্ট্রের কন্যা দুর্যোধনের বোন দুঃশলার বিবাহ হয়। তাদের পুত্রের নাম সুরথ।
দ্রৌপদীকে অপহরণ
পাণ্ডবদের বনবাসের ১২ বছর পূর্ণ হবার দিন পাণ্ডবদের কাম্যকবনে অবস্থানকালে জয়দ্রথ দ্রৌপদীকে দেখে মুগ্ধ হন এবং আশ্রমে পাণ্ডবদের অনুপস্থিতির সুযোগ নিয়ে দ্রৌপদীকে অপহরণ করে পালাতে থাকেন। মূলত পাণ্ডবদের শেষ এক বছরের অজ্ঞাতবাস ভঙ্গ করতে গান্ধার নরেশ শকুনি তাকে দ্রৌপদীকে অপহরণ করতে বলে। এতে পঞ্চপাণ্ডব অজ্ঞাতবাসে প্রকট হবে দ্রৌপদীকে রক্ষা করতে। কিন্তু ওই সময় পাণ্ডবরা মৃগয়া শেষ করে আশ্রমে প্রত্যাবর্তন করে দ্রৌপদীর ধাত্রীর কন্যার নিকট সমস্ত বিষয় অবগত হয়। এরপর পাণ্ডবরা জয়দ্রথের অনুসরণ করে। অর্জুনের সাথে যুদ্ধে জয়দ্রথের সৈন্যরা পরাস্ত ও নিহত হওয়ায় পর তিনি দ্রৌপদীকে রথ থেকে নামিয়ে দিয়ে পালাতে থাকে। কিন্তু ভীম ও অর্জুন তাকে বন্দী করে। ভীম হত্যা করতে উদ্যত হলে যুধিষ্ঠির তাকে বোন দুঃসলার বৈধব্যের কথা মনে করিয়ে দেয় এবং যুধিষ্ঠির ও অর্জুনের অনুরোধে ভীম তাকে হত্যা না করে তার মাথা কামিয়ে ছেড়ে দেয়। ভীম কামানো মাথায় পাঁচটি কেশ স্তম্ভ রেখে দেয় যা পঞ্চপাণ্ডবদের স্মরণ করায়।
তপস্যা
এই অপমানের প্রতিশোধ গ্রহণের জন্য ইনি মহাদেবের তপস্যা করে অর্জুন ভিন্ন সমস্ত পাণ্ডবকে অন্তত একদিনের জন্য জয় করতে পারার বর লাভ করেন। ফলে কুরুক্ষেত্র যুদ্ধে অভিমন্যুকে বধের জন্য দ্রোণ যে চক্রব্যূহ নির্মাণ করেছিলেন, তার দ্বাররক্ষী ছিল জয়দ্রথ। নকুল ও সহদেবকে ইনি পরাজিত করেন, এমনকি প্রবল চেষ্টা করেও ভীম তাকে অতিক্রম করে ব্যুহে ঢুকতে পারেননি এই একদিনের জন্যে। এই চক্রব্যূহ মধ্যে প্রবিষ্ট অভিমন্যু নিহত হন। এই সময় অর্জুন সংসপ্তকদের সাথে যুদ্ধে নিযুক্ত থাকার জন্য ব্যূহ মুখে উপস্থিত হতে সক্ষম হননি। সন্ধ্যাকালে শিবিরে ফিরে অভিমন্যুবধের সংবাদ শুনে অর্জুন প্রতিজ্ঞা করেন যে পরের দিনের সূর্যাস্তের পূর্বেই তিনি জয়দ্রথকে হত্যা করবেন অথবা অগ্নিকুণ্ডে প্রবেশ করে প্রাণত্যাগ করবেন। এই প্রতিজ্ঞার বিষয় জেনে জয়দ্রথ পালানোর চেষ্টা করলে দুর্যোধন ও দ্রোণ তাকে রক্ষা করার প্রতিশ্রুতি দেন। পরদিন জয়দ্রথকে রক্ষার জন্য দ্রোণ প্রথমে একটি শকটব্যূহ রচনা করেন। এই ব্যূহের ভিতরে গর্ভব্যূহ এবং গর্ভব্যূহের মধ্যে সুচীব্যূহের বিন্যাস করেন। পরে উক্ত সুচীব্যূহের মধ্যে বিশাল সৈন্যশ্রেণীর ভিতর জয়দ্রথকে লুকিয়ে রাখেন।
মৃত্যু
অর্জুন যথাসাধ্য চেষ্টা করেও জয়দ্রথের কাছে পৌঁছাতে অসমর্থ হলে কৃষ্ণ যোগবলে চক্রদ্বারা সূর্যকে আচ্ছাদিত করে দেন ফলে দিন থাকতেই সন্ধ্যা সৃষ্টি হলে জয়দ্রথ আত্মপ্রকাশ করে নির্ভয়ে সূর্যাস্ত দেখতে থাকে। তখন কৃষ্ণ অর্জুনকে বলেন যে জয়দ্রথের পিতা বৃদ্ধক্ষত্র জয়দ্রথের জন্মকালে দৈববাণী শুনেছিলেন যে রণস্থলে জয়দ্রথের মুণ্ডুচ্ছেদ হবে, তখন তিনি এই অভিসম্পাত করেন যে যে তার পুত্রের মস্তক ভূলুণ্ঠিত করবে তার মস্তক শতভাগে বিদীর্ণ হবে। যুদ্ধকালে বৃদ্ধক্ষত্র স্যমন্তপঞ্চক দেশের বহির্ভাগে তপস্যা করছিলেন। এই কারণে কৃষ্ণের পরামর্শে অর্জুন কৌতূহলী ও অসতর্ক জয়দ্রথের মাথা এক শরাঘাতে কেটে ফেলেন এবং তা মাটিতে পড়ার আগেই আরও কয়েকটি বাণে মুণ্ডুকে উড়িয়ে নিয়ে গিয়ে উলপাহাড়ীতে সন্ধ্যাবন্দনারত রাজা বৃদ্ধক্ষত্রের কোলে ফেলেন। রাজা বৃদ্ধক্ষত্র না বুঝে উঠে দাঁড়ান। ফলে এই মাথা মাটিতে পতিত হওয়ায় তার নিজের মাথাও শত ভাগে বিদীর্ণ হয়।
এডগার রাইস বারোজ
এডগার রাইস বারোজ (সেপ্টেম্বর ১, ১৮৭৫ - মার্চ ১৯, ১৯৫০) একজন মার্কিন লেখক। তার মূল খ্যাতি টারজান চরিত্রের স্রষ্টা হিসেবে। তবে লেখালেখির আরো অনেক বিভাগে তার পদচারণা ছিল।
মুসলেহউদ্দিন আহমেদ
অধ্যাপক মুসলেহ উদ্দিন আহমদ (মৃত্যু : ১০ সেপ্টেম্বর ২০১২) একজন বাংলাদেশী কূটনীতিক এবং বিশ্ববিদ্যালয়ের প্রশাসক ছিলেন। তিনি বাংলাদেশের প্রথম বেসরকারী বিশ্ববিদ্যালয় নর্থ সাউথ বিশ্ববিদ্যালয়ের প্রতিষ্ঠাতা এবং এর প্রথম উপাচার্য হিসাবে দায়িত্ব পালন করেছিলেন। তিনি ফ্রান্স ও রোমানিয়ার বাংলাদেশের রাষ্ট্রদূত ছিলেন। বিমান বাংলাদেশ এয়ারলাইন্সের প্রথম চেয়ারম্যান হিসেবেও পরিচিত।
কর্মজীবন
১৯৫৬ সালে সালে আহমেদ কেন্দ্রীয় সুপিরিয়র সার্ভিসের মাধ্যমে সরকারি চাকরিতে যোগদান করেন।
১৯৭১ সালে বাংলাদেশের মুক্তিযুদ্ধের সময় তিনি ফ্রান্সে তৎকালীন পাকিস্তান দূতাবাস থেকে পদচ্যুত হন। পরে তিনি ঢাকায় ফিরে এসে বিমান বাংলাদেশ এয়ারলাইন্সের প্রথম এবং একমাত্র চেয়ারম্যান হিসাবে নেতৃত্বের জন্য বাংলাদেশ বিমানের দায়িত্ব নেন। ১৯৮৫-৮৬ এর সময় তিনি রোমানিয়ায় বাংলাদেশের রাষ্ট্রদূতের দায়িত্ব পালন করেছিলেন। তিনি ১৯৯২ সালে নর্থ সাউথ বিশ্ববিদ্যালয় প্রতিষ্ঠা করেন এবং এ বিশ্ববিদ্যালয়ের প্রথম উপাচার্য হিসাবে দায়িত্ব পালন করেন। পরে ২০০৪ সালে তিনি বাংলাদেশের প্রেসিডেন্সি বিশ্ববিদ্যালয়ের উপাচার্য হিসাবে দায়িত্ব পালন করেন।
ব্যক্তিগত জীবন
শায়েস্তা আহমদের সাথে আহমদের বিয়ে হয়েছিল। তাদের একসাথে এক পুত্র ছিল, জুনায়েদ আহমেদ, ভারতের হয়ে সেপ্টেম্বর ২০১৬ পর্যন্ত বিশ্ব ব্যাংকের কান্ট্রি ডিরেক্টর ছিলেন ।
আহমেদ স্ট্রোকের শিকার হয়েছিলেন এবং ১ জুলাই ২০১২ সাল থেকে কোমাতে ছিলেন। ১০ সেপ্টেম্বর ঢাকা স্কয়ার হাসপাতালে মারা যান।
নাগরাকাটা সমষ্টি উন্নয়ন ব্লক
নাগরাকাটা সমষ্টি উন্নয়ন ব্লক ভারতের পশ্চিমবঙ্গ রাজ্যের জলপাইগুড়ি জেলার মালবাজার মহকুমার একটি প্রশাসনিক বিভাগ। নাগরাকাটা এবং বানারহাট থানা এই ব্লকটির প্রশাসনিক পরিষেবা পরিবেশন করে। এই ব্লকের সদর দফতর নগরাকাটায় অবস্থিত।
ভূগোল
নাগরকাটা সমষ্টি উন্নয়ন ব্লকের আয়তন ৩৯৭.০০ বর্গ কিমি।
গ্রাম পঞ্চায়েত
নাগরাকাটা ব্লক/পঞ্চায়েত সমিতির গ্রাম পঞ্চায়েতগুলি হ'ল: আংরাভাষা ১ আংরাভাষা ২, চম্পাগুড়ি, লুকসান এবং সুলকাপাড়া।
জনসংখ্যার উপাত্ত
২০১১ সালের আদমশুমারি অনুসারে ভারতের নাগরাকাটা সমষ্টি উন্নয়ন ব্লকের মোট জনসংখ্যা ১,২৭,৩৯৭ জন। মোট জনসংখ্যার মধ্যে পুরুষ ৬৪,১৩৩ জন এবং মহিলা ৬৩,২৬৪ জন। সমষ্টি উন্নয়ন ব্লকের তফশিলী জাতির জনসংখ্যা  ১৭,৬২৬ জন এবং তপশিলী উপজাতির জনসংখ্যা ৬২,৬২৪ জন।
স্বাক্ষরতা
২০১১ সালের আদম শুমারি অনুসারে নাগরাকাটা সমষ্টি উন্নয়ন ব্লকের মোট সাক্ষর মানুষের সংখ্যা ছিল ৬৭,৬৪৬ জন, এর মধ্যে ৩৯,১৩৮ জন পুরুষ এবং ২৮,৫০৮ জন মহিলা।
পরিবহন ব্যবস্থা
সমষ্টি উন্নয়ন ব্লকের প্রধান মহাসড়ক হল জাতীয় সড়ক ৩১৭।
বেন
বেন (वेन, ) হিন্দুধর্মের একজন রাজা, এবং তিনি তার দুষ্টতা ও দুঃশাসনের জন্য কুখ্যাত। তিনি প্রথম মনুর বংশধর, এবং তার অভিগমনের সময় সমস্ত উপাসনা, নৈবেদ্য ও যজ্ঞ নিষিদ্ধ করেন। এই অনুশীলনগুলি পুনরুদ্ধারের জন্য সমস্ত আবেদন অস্বীকার করার পরে, বেনকে ঋষিরা তাদের ঘাসের ব্লেড দিয়ে হত্যা করে। তিনি কিংবদন্তি রাজা পৃথুর স্থলাভিষিক্ত হন, যিনি তার ডান হাত থেকে উদয় হন।
ঋগ্বেদ ১০.১২৩-এ, বেন হল স্বর্গীয় সত্তার অবয়ব, সম্ভবত রংধনু। স্তোত্রটির নামটিও বেন, যেমনটি ঋগ্বেদ ৯.৮৫ এর লেখকের নাম।
বংশবৃতান্ত
ভাগবত পুরাণ ধ্রুব ও চাক্ষুষ মনুর বংশধর হিসেবে বেনের উৎপত্তির সন্ধান করে। ধ্রুবের জ্যেষ্ঠ পুত্র উৎকল সিংহাসনে আরোহণ করেননি। তাই ধ্রুবের দ্বিতীয় পুত্র বৎসরকে রাজা করা হয়। বৎসরা স্বরতীকে বিয়ে করেছিলেন, যিনি পুষ্পর্ণা, তিগমকেতু, ঈসা, উর্জা, বাসু ও জয়াকে জন্ম দিয়েছিলেন। পুষ্পর্ণার স্ত্রী হিসেবে প্রভা ও দোসা ছিল। দোসা নিশীথা ও ব্যুষ্টার জন্ম দেয়। ব্যুষ্ট পুষ্করিণীকে বিয়ে করেন এবং সর্ব-তেজসের জন্ম দেন, যার এক পুত্র ছিল - চাক্ষুষ মনু, তার স্ত্রী আকুতি থেকে। মনুর বারোটি পুত্র ছিল। মনুর এক পুত্র উল্কমুকার ছয় পুত্র ছিল। উলমুকার এক পুত্র অঙ্গ সুনিতাকে বিয়ে করেন, যিনি বেনের জন্ম দেন।
পদ্মপুরাণে উল্লেখ করা হয়েছে যে সুনীতা হলেন মৃত্যু এর কুৎসিত কন্যা এবং তাই বেনকে জন্ম থেকেই দুষ্ট বলে মনে করা হয়।
রাজত্ব ও মৃত্যু
বেন রাজা হয়ে গেলে, চোরেরা অবিলম্বে তাদের অপরাধ বন্ধ করে এবং নিজেদের লুকিয়ে রাখে। যাইহোক, বেন ঘোষণা করেছিলেন যে তার রাজ্যে, কেউ যজ্ঞ করবে না এবং তারা ধর্মীয় কাজে একটি মুদ্রাও ব্যয় করবে না। ধর্মকে নিষিদ্ধ করেছেন। ঋষিরা রাজার সাথে সমঝোতা করার জন্য বেনের দরবারে গিয়েছিলেন, তাকে ধর্ম (কর্তব্য), মোক্ষ (মুক্তি) এবং ধর্মশাস্ত্র থেকে শাসক হিসেবে তার দায়িত্ব সম্পর্কে জ্ঞান প্রদান করেছিলেন। তারা তাকে যজ্ঞ এবং ধর্মীয় অনুষ্ঠানের প্রথা পুনরুদ্ধার করতে বলে। বেন যজ্ঞেশ্বরের প্রতি তাদের ভক্তিকে মূর্খ বলে ঘোষণা করেছিলেন, কারণ তিনি নিজেই সমস্ত দেবতার মূর্ত প্রতীক ছিলেন। তিনি আদেশ দিয়েছিলেন যে তার সমস্ত প্রজারা অন্য কোন সত্তার পরিবর্তে তাকে উপাসনা করে। রাজা তাদের ব্রাহ্মণ জন্মের প্রতি এবং দেবতা বিষ্ণুর প্রতি যে অপমান করেছিলেন তাতে ক্ষুব্ধ হয়ে ঋষিরা হুঁ ধ্বনি উচ্চারণ করার সময় তাকে ঘাসের পবিত্র ব্লেড দিয়ে হত্যা করেছিলেন। শোকার্ত সুনীতা মন্ত্র উচ্চারণ করে এবং ওষুধ প্রয়োগ করে তার ছেলের মৃতদেহ সংরক্ষণ করেছিলেন।
পৃথুর জন্ম
বেনের মৃত্যুর পরে, সেখানে অরাজকতা দেখা দেয়, যেহেতু বেনের কোন পুত্র ও উত্তরাধিকারী ছিল না। চোর ও দুষ্ট লোকেরা নিরীহ লোকদের কাছ থেকে লুণ্ঠন ও চুরি করতে শুরু করে। বেনের পিতা আঙ্গর লাইনটি চালিয়ে যেতে ইচ্ছুক, তারা বেনের উরুতে কোমড় দিয়েছিল, যেখান থেকে কালো বৈশিষ্ট্য ও রক্ত-লাল চোখ সহ বামন মানুষ আবির্ভূত হয়েছিল। লোকটি ঋষিদের সামনে প্রণাম করল এবং তাদের উদ্দেশ্য জিজ্ঞাসা করল। ঋষিরা তাকে বসতে বলেছিলেন (নিষিদ), যার পরে তিনি নিজের নাম রাখেন। লোকটি ভেনা দ্বারা সংঘটিত সমস্ত পাপ নিজের কাছে স্বীকার করেছে বলে কথিত আছে। তারপরে, লোকটির বংশধরেরা বিন্ধ্য পর্বতে বসবাস করে নিষাদ নামে পরিচিত হয়।
ঋষিরা তখন মৃতদেহের ডান হাতটি ছুঁতে শুরু করেন, যেখান থেকে এক দীপ্তিমান মানুষ, পৃথু, একটি ঐশ্বরিক ধনুক, তীর ও বর্ম বহন করে আবির্ভূত হয়েছিল। ঋষিরা দেখেছিলেন যে পৃথুর সুদর্শন চক্রের চিহ্ন রয়েছে, তারপরে তারা তাকে বিষ্ণুর রূপ হিসাবে চিহ্নিত করেছিল। তাকে নতুন রাজা হিসাবে মুকুট দেওয়া হয়েছিল, এবং ধর্মীয় আচার ও যজ্ঞ পুনরুদ্ধার করে একজন শক্তিশালী শাসক হয়েছিলেন।
লোকেরা পৃথুকে খুঁজে বের করেছিল, তাকে জানিয়েছিল যে তার রাজ্যে অধিষ্ঠিত হওয়ার আগে নৈরাজ্যের সময়, পৃথিবী এতটাই অন্ধকার হয়ে গিয়েছিল যে পৃথিবী-দেবী এবং লক্ষ্মীর অবতার, ভূমি, সিদ্ধান্ত নিয়েছিলেন যে তিনি আর মানুষকে ফসল দেবেন না। তিনি গরুর রূপ নিয়ে আত্মগোপনে চলে গিয়েছিলেন, পৃথিবীকে কোনো গাছপালা থেকে শূন্য করে দিয়েছিলেন। ক্রুদ্ধ, পৃথু তার ধনুক, অজগব বহন করে ভূমিকে তিন জগতের মধ্য দিয়ে তাড়া করেছিল। অবশেষে যখন সে তাকে কোণঠাসা করে, তখন সে তাকে রক্ষা করার জন্য তার কাছে অনুরোধ করেছিল। তিনি তাকে এবং ঋষিদের তার দুধ খাওয়ানোর অনুমতি দিয়েছিলেন, যা পৃথিবীর গাছপালা এবং জীবনীশক্তি পুনরুদ্ধার করেছিল, সেইসাথে এর মানুষও। তাই, পৃথু হিসাবে বিষ্ণু তার সহধর্মিণীকে মানব জাতির জন্য তার সমৃদ্ধি ফিরিয়ে আনতে সক্ষম হয়েছিলেন। এই কারণে, ভূমি পৃথ্বী উপাধি অর্জন করেন।
এসিসি চ্যালেঞ্জার কাপ
৯ ফেব্রুয়ারি ২০২৩-এ, এসিসি উদ্বোধনী টুর্নামেন্টের সময়সূচী ঘোষণা করে, যেখানে ৮টি দল অংশ নিয়েছিল (আয়োজক থাইল্যান্ড, বাহরাইন, ভুটান, সৌদি আরব, ইন্দোনেশিয়া, মালদ্বীপ, ইরান এবং মিয়ানমার)।
বউবাজার বিধানসভা কেন্দ্র
বউবাজার বিধানসভা কেন্দ্র ছিল ভারতের পশ্চিমবঙ্গ রাজ্যের কলকাতায় অবস্থিত একটি বিধানসভা কেন্দ্র।
২০১১ সালে সীমানা পুনর্নির্ধারণ কমিশনের নির্দেশিকা অনুযায়ী বউবাজার বিধানসভা কেন্দ্রটি বিলুপ্ত হয়। এই কেন্দ্রটি কলকাতা উত্তর পশ্চিম লোকসভা কেন্দ্রের অন্তর্গত ছিল।
২০০৯-এর উপনির্বাচন
২০০৯ সালে বউবাজার বিধানসভা কেন্দ্রের তদনীন্তন বিধায়ক সুদীপ বন্দ্যোপাধ্যায় কলকাতা উত্তর লোকসভা কেন্দ্র থেকে সাংসদ নির্বাচিত হওয়ার পর বিধায়ক পদ থেকে ইস্তফা দেন। এরপর ১৮ অগস্ট এই বিধানসভা কেন্দ্রে উপনির্বাচন আয়োজিত হয়।
২০০৬
২০০৬ সালের নির্বাচনে ভারতীয় জাতীয় কংগ্রেস প্রার্থী সুদীপ বন্দ্যোপাধ্যায় তার নিকটতম প্রতিদ্বন্দ্বী ভারতের কমিউনিস্ট পার্টি (মার্ক্সবাদী)-র প্রার্থী রেখা সিংকে পরাজিত করেন।
২০০১
২০০১ সালের নির্বাচনে সর্বভারতীয় তৃণমূল কংগ্রেস প্রার্থী নয়না বন্দ্যোপাধ্যায় তার নিকটতম প্রতিদ্বন্দ্বী ভারতের কমিউনিস্ট পার্টি (মার্ক্সবাদী) প্রার্থী অজিত পাণ্ডেকে পরাজিত করেন।
১৯৯৮-এর উপনির্বাচন
১৯৯৮ সালে তদনীন্তন বিধায়ক সুদীপ বন্দ্যোপাধ্যায় কলকাতা উত্তর পশ্চিম লোকসভা কেন্দ্র থেকে সাংসদ নির্বাচিত হওয়ার পর বিধায়ক পদ থেকে ইস্তফা দেন। এরপর ৩ জুন এই বিধানসভায় উপনির্বাচন আয়োজিত হয়।
১৯৯৬
১৯৯৬ সালের নির্বাচনে ভারতীয় জাতীয় কংগ্রেসের সুদীপ বন্দ্যোপাধ্যায় তার নিকটতম প্রতিদ্বন্দ্বী জনতা দলের সুজিত মণ্ডলকে পরাজিত করেন।
১৯৮৭
১৯৮৭ সালের নির্বাচনে কংগ্রেসের সুদীপ বন্দ্যোপাধ্যায় তার নিকটতম প্রতিদ্বন্দ্বী সিপিআই(এম) প্রার্থী মহম্মদ ইসমাইলকে পরাজিত করেছিলেন।
১৯৮২
১৯৮২ সালের নির্বাচনে কংগ্রেসের আব্দুল রাউফ আনসারি তার নিকটতম প্রতিদ্বন্দ্বী সিপিআই(এম) প্রার্থী আবুল হাসানকে পরাজিত করেছিলেন।
১৯৭৭
১৯৭৭ সালের নির্মাচনে এই আসনে সিপিআই(এম)-এর আবুল হাসান তার নিকটতম প্রতিদ্বন্দ্বী জনতা পার্টির বিজয়কৃষ্ণ ঢনঢনিয়াকে পরাজিত করেছিলেন।
১৯৭৭ সালে ১৪৫ বউবাজার বিধানসভা কেন্দ্র থেকে সিপিআই(এম) প্রার্থী আবুল হাসান কংগ্রেসের বিজয়কৃষ্ণ ঢনঢনিয়াকে পরাজিত করে এই আসনে জয় লাভ করেন। ১৯৮২ সালের নির্বাচনে, কংগ্রেসের আব্দুল রাউফ আনসারি এই আসনে সিপিআই(এম)-এর আবুল হাসানকে পরাজিত করেন। কংগ্রেসের সুদীপ বন্দ্যোপাধ্যায় এই আসন থেকে ১৯৮৭ সালে সিপিআই(এম)-এর মহম্মদ ইসমাইলকে, ১৯৯১ সালে জনতা দলের জয়তিলক গুহরায়কে, এবং ১৯৯৬ সালে জনতা দলের সুজিত মণ্ডলকে পরাজিত করেন। ২০০১ সালে তৃণমূল কংগ্রেসের নয়না বন্দ্যোপাধ্যায় সিপিআই(এম) প্রার্থী অজিত পাণ্ডেকে পরাজিত করে এই আসনে জয় লাভ করেন। ২০০৬ সালের নির্বাচনে কংগ্রেসের সুদীপ বন্দ্যোপাধ্যায় সিপিআই(এম) প্রার্থী রেখা সিংকে এই আসনে পরাজিত করেন। ২০০৯ সালের লোকসভা নির্বাচনে বউবাজার বিধানসভা কেন্দ্রের তৎকালীন বিধায়ক সুদীপ বন্দ্যোপাধ্যায় কলকাতা উত্তর লোকসভা কেন্দ্র থেকে লোকসভায় নির্বাচিত হলে, ওই কেন্দ্রে উপনির্বাচন আয়োজিত হয়। সেই উপনির্বাচনে তৃণমূল কংগ্রেসের স্বর্ণকমল সাহা জয় লাভ করেছিলেন।
১৯৫১-১৯৭২
ড. বিধানচন্দ্র রায় ১৯৫১ সালের নির্বাচনে এই আসন থেকে মার্ক্সবাদী ফরওয়ার্ড ব্লকের সত্যপ্রিয় বন্দ্যোপাধ্যায়কে পরাজিত করেন। ড. রায় ১৯৫৭ সালের নির্বাচনে ভারতের কমিউনিস্ট পার্টি (সিপিআই) প্রার্থী মহম্মদ ইসমাইলকে মাত্র ৫৪০ ভোটের ব্যবধানে পরাজিত করেন। কংগ্রেসের বিজয় সিং নাহা ১৯৬২ সালের নির্বাচনে সিপিআই প্রার্থী মহম্মদ ইসমাইলকে, ১৯৬৭ সালে ফরওয়ার্ড ব্লকের এস. গুপ্ত ও সিপিআই(এম)-এর এইচ. চট্টোপাধ্যায়কে, ১৯৬৯ সালে ফরওয়ার্ড ব্লকের ডি. সি. ভৌমিককে এবং ১৯৭১ ও ১৯৭২ সালে সিপিআই(এম) প্রার্থী হাশিম আব্দুল হালিমকে
চিহ্ন চতুষ্টয়
চিহ্ন চতুষ্টয় (দ্য সাইন অব দ্য ফোর) হলো স্যার আর্থার কোনান ডয়েলের রচিত বিখ্যাত ধারাবাহিক উপন্যাস শার্লক হোমস সিরিজের দ্বিতীয় উপন্যাস; যা ১৮৯০ সালে প্রকাশিত হয়। শার্লক হোমসকে নিয়ে সব মিলিয়ে ৪টি উপন্যাস, আর ৫৬টি ছোট গল্প লিখেন ডয়েল।
গল্পটি শুরু হয় ১৮৮৮ সালে। চিহ্ন চতুষ্টয় লেখা হয় একটি হারানো গুপ্তধন এবং ৪জন ভারতীয় কয়েদি ও দুই জন কারারক্ষির মধ্যে হওয়া একটি চুক্তিকে কেন্দ্র করে। ১৮৫৭ সালের সিপাহী বিদ্রোহও এই উপন্যাসের গুরুত্বপূর্ণ ভুমিকা রাখে। এই উপন্যাসেই প্রথম শার্লক হোমসের মাদকের প্রতি আসক্ততা প্রকাশ পায়। তার সহযোগী ড. জন ওয়াটসনের স্ত্রী ম্যারী মরস্ট্যানের পরিচয় করিয়ে দেয়া হয় এই উপন্যাসে।
সার-সংক্ষেপ
১৯৮৮ সালে ওয়াটসনের স্ত্রী ম্যারী মরস্তান শার্লকের কাছে কিছু রহস্য নিয়ে আসেন। প্রথম, তার পিতা ক্যাপ্টেন আর্থার মরস্ট্যানের অজ্ঞাত হওয়া, যিনি ছিলেন ব্রিটিস ভারতীয় সেনাবাহিনীর অফিসার। ম্যারী হোমসকে বলেন যে তিনি তার পিতার একটি টেলিগ্রাফ পেয়েছেন, যেখানে তিনি বলেছেন যে তিনি ভারত থেকে ইংল্যান্ডে ফিরে এসেছেন এবং ম্যারীকে লন্ডনের ল্যাংহাম হোটেলে দেখা করার জন্য বলেন। যখন ম্যারী পিতার সাথে দেখা করতে ল্যাংহাম হোটেলে উপস্থিত হন তখন তিনি জানতে পারেন যে তার পিতা গত রাতে বেরিয়ে গেছেন এবং আর ফিরে আসেন নি। অনেক প্রচেষ্টা সত্ত্বেও তার পিতার কোনো সন্ধার লাভ করা সম্ভব হচ্ছিল না। তখন ম্যারী তার পিতার বন্ধু মেজর জন সলতো (অবসরপ্রাপ্ত অফিসার ব্রিটিশ ভারতীয় সেনাবাহিনী) এর সাথে যোগাযোগ করেন। কিন্তু তিনিও তার পিতার ইংল্যান্ডে ফিরে আসার সত্যতা অস্বীকার করেন।
২য় রহস্য ছিল যে ম্যারী মরস্তান, অজ্ঞাত কারো কাছ থেকে চিঠির মাধ্যমে ৬টি মুল্যবান মুক্তা উপহার পান। যে মুক্তাগুলো তিনি ১৮৮২ সাল থেকে প্রতি বছর একটি করে পাচ্ছিলেন। ম্যারী যখন ১৮৮৮ সালে এই অজ্ঞাত লোকের সাথে দেখা করার জন্য পত্রিকায় বিজ্ঞাপন দেন। তার পরের দিন তিনি আরও একটি মুক্তা ও একটি চিঠি পান। যেখানে লেখা ছিল যে, পত্রিকায় বিজ্ঞাপন দেওয়া তার জন্য একটি বিরাট ভুল ছিল। এই নিয়ে মূলত গল্পটি শুরু হয় এবং পরবর্তীতে আরও নতুন রহস্যের সৃষ্টি এবং রহস্যের উন্মোচন করে।
প্রকাশনা
উপন্যাসটি প্রথম প্রকাশিত হয় ১৮৯০ এর ফেব্রুয়ারি মাসে। লিপিকর্টসের মাসিক ম্যাগাজিনে "দ্য প্রোবলেম অব দ্য সলতোস" নামে ধারাবাহিকভাবে প্রকাশিত হয়। প্রকাশের পরপরই ব্যাপক জনপ্রিয়তা অর্জন করে বইটি। তারপর ইংল্যান্ডের বিভিন্ন পত্রিকায় জনপ্রিয়তার সাথে প্রকাশিত হতে থাকে উপন্যাসটি। ১৮৯০ সালের অক্টোবরে এটি দ্য সাইন অব দ্য ফোর নামে প্রথম বই আকারে প্রকাশিত হয়; যার সম্পাদক ছিলেন স্যানসার ব্ল্যাকেট। দুই বছর পূর্বে প্রকাশিত তার প্রথম উপন্যাস আ স্টাডি ইন স্কারলেট-এর মত দ্য সাইন অব দ্য ফোর ততটা ব্যবসা সফল হতে পারেনি।